[bookmark: _top]Na temelju članka 19b. Statuta Uprave za ceste Vukovarsko-srijemske županije („Službeni vjesnik“ Vukovarsko-srijemske županije, broj 23/18 - pročišćeni tekst) i Odluke o raspisivanju natječaja KLASA:112-01/26-01/03, URBROJ:2196-96-02/3-26-1 od 10. srpnja 2026.godine, ravnatelj Uprave za ceste Vukovarsko-srijemske županije raspisuje 


NATJEČAJ
za prijam u radni odnos na neodređeno vrijeme

Suradnik za poslove promidžbe, suradnje s JLS i vođenje analitičkih podataka 
 – 1 izvršitelj/ica na neodređeno vrijeme uz obvezan probni rad u trajanju od šest mjeseci

Kandidati moraju ispunjavati sljedeće uvjete:
- punoljetnost,
- hrvatsko državljanstvo,
- nekažnjavanje (da se protiv kandidate ne vodi kazneni postupak)
- VSS ili VŠS (300 ECTS bodova, magistar struke - sveučilišni diplomski studij, sveučilišni integrirani prijediplomski i diplomski studij ili specijalistički diplomski stručni studiji ili 180 ECTS bodova, stručni prvostupnik - prijediplomski sveučilišni/stručni studij) građevinskog ili prometnog smjera,
- najmanje jedna godina radnog iskustva u odgovarajućoj stručnoj spremi i struci, na istim ili sličnim poslovima,
- poznavanje rada na računalu,
- vozačka dozvola B-kategorije.

Sukladno članku 13. Zakona o ravnopravnosti spolova („Narodne novine“, broj 82/08 i 69/17) na natječaj se pod ravnopravnim uvjetima mogu javiti osobe oba spola. Riječi i pojmovi koji imaju rodno značenje korišteni u ovom natječaju odnose se jednako na muški i ženski rod, bez obzira na to jesu li korišteni u muškom ili ženskom rodu.

Svi osobni podaci prikupljeni temeljem ovog natječaja prikupljaju se i obrađuju u svrhu obrade prijave kandidata na natječaj u skladu s propisima koji uređuju zaštitu osobnih i drugih podataka, odnosno u skladu s Općom uredbom o zaštiti podataka 2016/679 (EU) i sukladno Zakonu o provedbi Opće uredbe o zaštiti podataka ( „Narodne novine“, broj 42/18 ).

Uz vlastoručno potpisanu prijavu na natječaj potrebno je priložiti:
- životopis,
- dokaz o hrvatskom državljanstvu (preslika domovnice ili važeće osobne iskaznice),
- dokaza o razini obrazovanja (preslika diplome),
- elektronički zapis odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje, ne stariji od datuma objave natječaja,
- dokaz o traženom radnom iskustvu (potvrda poslodavca ili ugovor o radu ili rješenje o rasporedu na radno mjesto, iz kojeg dokaza je vidljiv podatak o vrsti poslova koje je kandidat obavljao te vremenskom razdoblju obavljanja istih,
- uvjerenje nadležnog suda da se protiv kandidata ne vodi kazneni postupak, ne stariji od tri (3) mjeseca od dana objave ovog natječaja,
- izjava o poznavanju rada na računalu,
- preslika vozačke dozvole.

U prijavi na natječaj potrebno je navesti osobne podatke podnositelja/ice prijave (osobno ime, OIB, datum i mjesto rođenja, adresu stanovanja, broj telefona/mobitela, adresu elektroničke pošte) i naziv radnog mjesta na koje se osoba prijavljuje.
Prilozi, odnosno isprave kojima se dokazuje ispunjavanje uvjeta iz natječaja mogu se priložiti u neovjerenoj preslici. Prije sklapanja ugovora o radu izabrani kandidat dužan je predočiti izvornik, a ukoliko to ne učini, smatrat će se da je odustao od zasnivanja radnog odnosa. Preslike dokumenata priloženih prijavi neće se vraćati.

PRAVO PREDNOSTI PRI ZAPOŠLJAVANJU PREMA POSEBNIM PROPISIMA
Kandidati koji ostvaruje pravo prednosti pri zapošljavanju prema posebnim propisima dužni su u prijavi na natječaj pozvati se na to pravo i uz prijavu priložiti svu propisanu dokumentaciju prema posebnom zakonu a prednost u odnosu na ostale kandidate ostvaruje samo pod jednakim uvjetima. 
Kandidati koji se pozivaju na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19, 84/21 i 156/23), uz prijavu na natječaj, osim dokaza o ispunjavanju traženih uvjeta, dužni su priložiti i dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, navedenim na stranicama Ministarstva hrvatskih branitelja na poveznici: 
https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf
Kandidati koji ostvaruju pravo prednosti pri zapošljavanju na temelju članka 48.f. Zakona o zaštiti vojnih i civilnih invalida rata („Narodne novine“, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 94/01, 103/03, 148/13 i 98/19), uz prijavu na natječaj, osim dokaza o ispunjavanju traženih uvjeta, dužni su dostaviti rješenje ili potvrdu o priznatom pravu odnosno statusu. 
Kandidati koji se pozivaju na pravo prednosti prilikom zapošljavanja sukladno članku 47. Zakona o civilnim stradalnicima iz domovinskog rata („Narodne novine“, broj 84/12) uz prijavu na natječaj, osim dokaza o ispunjavanju traženih uvjeta, dužni su dostaviti rješenje ili potvrdu iz koje je vidljivo pravo na koje se poziva, prema popisu dokaza koji se nalaze na mrežnoj stranici Ministarstva hrvatskih branitelja: 
https://branitelji.gov.hr/zaposljavanje-843/843, https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju
- %20Zakon%20o%20civilnim%20stradalnicima%20iz%20DR.pdf.
Kandidati koji ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18 i 32/20) uz prijavu na natječaj osim dokaza o ispunjavanju traženih uvjeta, dužni su priložiti dokaz odnosno javnu ispravu o utvrđenom statusu osobe s invaliditetom.

Ukoliko nakon provedenog testiranja više kandidata ostvari jednak broj bodova prednost pri zapošljavanju ima kandidat koji se u svojoj prijavi pozvao na pravo prednosti pri zapošljavanju prema posebnom propisu te isto dokazao dostavljanjem propisanih dokaza.

Komisiju za provedbu natječaja (u nastavku: Komisija) imenuje ravnatelj Uprave za ceste Vukovarsko-srijemske županije. Testiranje kandidata provodi se u dvije faze. Prva faza testiranja sastoji se od pisane provjere znanja, a druga faza testiranja sastoji se od razgovora (intervju). U prvu fazu testiranja pozivaju se svi kandidati s liste kandidata koji su podnijeli pravovremene i uredne prijave i ispunjavaju formalne uvjete iz natječaja. U drugu fazu testiranja upućuju se kandidati koji su ostvarili najbolje rezultate u prvoj fazi. Svaki dio provjere znanja i sposobnosti kandidata, u prvoj i drugoj fazi testiranja, vrednuje se od nula do deset (0-10) bodova. Smatra se da je kandidat zadovoljio na testiranju ako za svaki dio provjere znanja dobije najmanje po pet (5) bodova. Kandidat koji ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku. Kandidat koji ne pristupi testiranju u obje faze neće se smatrati kandidatom u postupku, čime se smatra udaljenim iz daljnjeg tijeka natječaja.

Prijave s traženim prilozima dostavljaju se neposredno ili putem pošte, u zatvorenoj omotnici, na adresu: Uprava za ceste Vukovarsko-srijemske županije, Josipa Kozarca 10, 32100 Vinkovci, uz naznaku „Ne otvaraj - za natječaj za zapošljavanje“ u roku od 8 dana od objavljivanja natječaja u „Narodnim novinama“. Ovaj natječaj objavit će se i na mrežnoj stranici Uprave za ceste Vukovarsko-srijemske županije https://zuc-vk.hr.

Na mrežnoj stranici ove Uprave za ceste https://zuc-vk.hr objavit će se lista kandidata koji ispunjavaju formalne uvjete iz natječaja, te mjesto i vrijeme održavanja testiranja najmanje 5 dana prije dana održavanja provjere.

Urednom prijavom smatra se prijava koja sadrži sve podatke i priloge navedene u natječaju.
Nepravovremene i nepotpune prijave neće se razmatrati.

Uprava za ceste Vukovarsko-srijemske županije zadržava pravo da ne izvrši odabir kandidata kao i pravo na poništenje natječaja u bilo kojem trenutku bez obveze obrazlaganja svoje odluke i bez ikakve odgovornosti prema prijavljenim kandidatima. O navedenom donosi se odluka o poništenju natječaja, koja će biti objavljena na mrežnoj stranici. Dostava se smatra izvršenom istekom osmog dana od dana javne objave. Protiv odluke o poništenju natječaja nije dopušteno podnošenje pravnih lijekova.

Na mrežnim stranicama ove Uprave za ceste https://zuc-vk.hr dostupan je opis poslova, način provedbe testiranja, podaci o plaći te pravni i drugi izvori za pripremu kandidata.
 
Odluka o odabiru kandidata donijet će se u roku od 60 dana od isteka roka za podnošenje prijave na natječaj. Ista će biti dostavljena objavom na mrežnoj stranici Uprave za ceste Vukovarsko-srijemske županije https://zuc-vk.hr. Dostava svim kandidatima smatra se izvršenom istekom osmog dana od dana javne objave.

	RAVNATELJ:

	
	
	Hrvoje Čuljak, dipl.ing.građ.




KLASA: 112-01/26-01/03
URBROJ: 2196-96-02/3-26-2
U Vinkovcima, 17. srpnja 2026.godine
